“Jedi” val klante met Star Wars-ligswaard aanŉ Regter in Oregon, Amerika, het ŉ man tot 45 dae tronkstraf en ŉ psigiatriese ondersoek gevonnis nadat hy klante Desember in ŉ speelgoedwinkel glo met ŉ ligswaard aangeval het. David Allen Canterbury het aan regter Kenneth Walker gesê dat hy glo reeds sielkundige behandeling ontvang. Canterbury het glo ook reeds verskoning gevra vir sy slagoffers. Die Oregonian berig dat die 33-jarige Canterbury Maandag skuldig gepleit het op aanranding en dat hy homself teen inhegtenisname verset het. Polisie in Portland het gesê dat Canterbury glo ŉ Star Wars-ligswaard in elke hand gehad het en drie klante op 14 Desember by ŉ Toys R Us-winkel aangeval het. Hy het die winkel verlaat en toe die ligswaarde na polisiemanne geswaai. Beamptes het hom uiteindelik op die grond kon vaspen. Canterbury is verbied om weer die winkel te besoek. Niemand is ernstig beseer in die aanval nie.